Κατασκευαστική δραστηριότητα στην Ελλάδα τη περίοδο 2004- 2014: Αξιολόγηση εισηγμένων κατασκευαστικών εταιρειών με τη χρήση επενδυτικών αριθμοδεικτών
Creators: name: Βογιατζής, Παντελής Δημητρίου
Publisher: name: Aristotle University of Thessaloniki
Year: 2016
Subjects: Αξιολόγηση κατασκευαστικών εταιρειών
Επενδυτική ελκυστικότητα κατασκευαστικών εταιρειών
Επενδυτικοί αριθμοδείκτες
Evaluation of construction companies
Investment attractiveness of construction companies
Investment ratios

description: Η παρούσα εργασία έχει ως ερευνητικό αντικείμενο την αξιολόγηση της επίδοσης επιλεγμένων ελληνικών κατασκευαστικών εταιρειών, οι οποίες είναι εισηγμένες στο Χρηματιστήριο Αξιών Αθηνών, κάνοντας χρήση επενδυτικών αριθμοδεικτών. Στόχος της έρευνας είναι να συνειδητοποιηθεί ο βαθμός στον οποίο επηρέασαν, με επίκεντρο τη χρηματοοικονομική κρίση του 2008, τα γεγονότα της περιόδου 2004-2014 και η γενόμενη από αυτά διαμόρφωση της επενδυτικής συμπεριφοράς όσον αφορά την ελκυστικότητα μερικών από τους σημαντικότερους αναπτυξιακούς βραχίονες της ελληνικής κατασκευαστικής βιομηχανίας. Αρχικά γίνεται αναφορά στην ελληνική κατασκευαστική δραστηριότητα και ειδικότερα στη συνολική συμβολή της στην ελληνική οικονομία καθώς επίσης και στους παράγοντες που επηρέασαν την πορεία της. Έπειτα παρουσιάζονται στοιχεία σχετικά με τις ελληνικές εργοληπτικές επιχειρήσεις δημοσίων έργων, την κατάταξή τους στα αντίστοιχα μητρώα, τη δυναμικότητα των εργοληπτικών τους πτυχίων και τις λογιστικές τους καταστάσεις. Εν συνεχεία γίνεται εκτενής αναφορά στις θεμελιώδεις έννοιες του Χρηματιστηρίου Αξιών Αθηνών, των προϊόντων που διαπραγματεύονται σε αυτό καθώς και των εισηγμένων στον κατασκευαστικό του κλάδο εταιρειών την οποία συμπληρώνει η περιγραφή της έννοιας της χρηματοοικονομικής ανάλυσης και ειδικότερα της ανάλυσης των λογιστικών καταστάσεων με χρήση επενδυτικών αριθμοδεικτών. Η μεθοδολογική προσέγγιση που ακολουθείται στην παρούσα εργασία περιλαμβάνει την επιλογή των επενδυτικών αριθμοδεικτών, της περιόδου μελέτης, των κατασκευαστικών εταιρειών και της συχνότητας μελέτης των λογιστικών τους καταστάσεων. Οι επενδυτικοί αριθμοδείκτες που επιλέγονται βάσει της συχνότητας αναφοράς σε αυτούς από έγκριτες ιστοσελίδες και περιοδικά είναι οι: τιμή προς κέρδη ανά μετοχή (P/E), τιμή προς ίδια κεφάλαια ανά μετοχή (P/B), τιμή προς πωλήσεις ανά μετοχή (P/S), κέρδη ανά μετοχή (EPS) και μερισματική απόδοση των ιδίων κεφαλαίων (DY). Οι εισηγμένες κατασκευαστικές εταιρείες που επιλέγονται βάσει του αν ανήκουν στην 7η τάξη εργοληπτικού πτυχίου είναι οι: J&amp;P ΑΒΑΞ Α.Ε., INTRAKAT, ΓΕΚ ΤΕΡΝΑ Α.Ε. και ΕΛΛΑΚΤΩΡ Α.Ε. Τέλος η περίοδος μελέτης αφορά τα κρίσιμα για τον κατασκευαστικό κλάδο έτη 2004-2014 και η συχνότητα μελέτης των λογιστικών καταστάσεων είναι ετήσια λόγω της περισσότερο συγκεντρωτικής πληροφορίας που παρέχει. Τη μεθοδολογική προσέγγιση ολοκληρώνει ο υπολογισμός της αστάθμητης και της σταθμισμένης επίδοσης των εξεταζόμενων κατασκευαστικών εταιρειών με χρήση του προγράμματος Promethee, μετά την απόδοση βαρών από ειδικούς στους επιλεγμένους επενδυτικούς αριθμοδείκτες μέσω έρευνας ερωτηματολογίου. Τέλος παρουσιάζονται τα αποτελέσματα της έρευνας και τα συμπεράσματα στα οποία αυτή κατέληξε σχετικά µε τα ερευνητικά ερωτήματα που έχουν τεθεί ως προς την αξιολόγηση των εξεταζόμενων κατασκευαστικών εταιρειών. Πιο συγκεκριμένα, όσον αφορά την επενδυτική εμπιστοσύνη σχετικά με τη μελλοντική εξέλιξη των οικονομικών τους μεγεθών για τη περίοδο 2004-2014 επικρατούν οι εταιρείες εκείνες των οποίων τα ενοποιημένα αποτελέσματα απομακρύνονται από τα εταιρικά τους (ΕΛΛΑΚΤΩΡ Α.Ε. και ΓΕΚ ΤΕΡΝΑ Α.Ε.) ενώ όσον αφορά την επενδυτική ελκυστικότητα, ιδιαίτερα μετά την έλευση της κρίσης του 2008, οι εταιρείες εκείνες των οποίων τα ενοποιημένα αποτελέσματά προσεγγίζουν περισσότερο τα εταιρικά τους (J&amp;P ΑΒΑΞ Α.Ε.). Η εργασία ολοκληρώνεται με αναφορά στους περιορισμούς της ερευνητικής διαδικασίας καθώς και με τις προτάσεις για μελλοντικές εργασίες.
description: The subject of the present study is to evaluate the performance of some of the biggest construction companies, included in the Athens Stock Exchange (ASE) list, using investment ratios. The research aims to study the extent to which, the events occurred during the period 2004-2014 (focusing on the 2008 financial crisis) as well as the subsequent modulation of investment behavior, affected the attractiveness of some of the most important developmental branches of the Greek construction industry. Initially, this study refers to the Greek construction activity and specifically to the overall contribution of the Greek economy as well as the factors influencing its course. Afterwards, reference is made regarding the Greek contracting enterprises for public works, their rankings in the respective registers, the capacity of the contractors' qualifications as well as their accounting and financial statements. Moreover, a detailed analysis is performed concerning the fundamental concepts of Athens Stock Exchange (ASE), the products being exchanged and the companies which are listed in the construction sector of ASE. Also, a description is made regarding the concept of financial analysis and particularly the analysis of financial statements using investment ratios. The methodological approach of the present study includes parameters such as the appropriate investment ratios, a specific period of time, the construction companies and the frequency of their financial reporting. The selected investment ratios which are commonly used and referred by authoritative websites and scientific journals are the following: price-earnings ratio (P/E), price to book ratio (P/B), price to sales ratio (P/S), earnings per share (EPS) and dividend yield equity (DY). The listed construction companies are selected by a specific criterion; having a construction certificate of 7th degree. The companies which fulfilled this parameter were J&amp;P-AVAX S.A., INTRAKAT CONSTRUCTION S.A., GEK TERNA S.A., and ELLAKTOR S.A. As far as the period of time is concerned, the present survey concerns a crucial interval between 2004 and 2014, whereas the frequency of financial reporting is carried at annual base due to the aggregated provided information. At this point, it should be mentioned that the present survey deals with the calculation of the unweighted and weighted comparative performance of the construction companies being studied using specific investment ratios through the Promethee software (the evaluation of the investment ratios was made by the experts who participated in the current survey, by answering a questionnaire). Moreover, this study demonstrates the results and the relative conclusions regarding the research questions raised during the evaluation of the construction companies being studied. Specifically, it is concluded that during the period 2004 -2014, according to the investor confidence (related to their future development), leading companies are those which their consolidated financial statements outweigh their corporate financial statements (ELLAKTOR S.A., GEK TERNA S.A.) whereas as far as the investment attractiveness is concerned (especially after 2008 financial crisis) leading companies are regarded those which their consolidated financial statements are approximate to their corporate financial statements (J&amp;P-AVAX S.A.).Finally, the present study includes the restrictions taken into account as well as proposals for potential improvement by future researchers.